stanford-oval/wikipedia huggingface dataset:
משה וולפסון
מספריו

אמונת עתיך, חידושים שנכתבו או נערכו על ידיו, שלושה כרכים על התורה ומועדים, ברוקלין תשמ"ז-תשס"א
סדרת הקונטרסים אמונת עתיך, שיחות שנרשמו על ידי תלמידיו, משנת תש"מ ואילך.
ליקוטי אורות - שיעוריו בספר התניא
ספר ציון ועריה : [על ענייני ארץ ישראל] : מלוקט מספרי אמונת עתיך על התורה ומועדים : אמרות טהורות ומאמרים יקרים / רב משה וואלפסאן ; [העורך:] אהרן לעזער. ברוקלין : מכון אמונת עתיך, תשס"ג.
מאור מליקסון

מאור מליקסון (נולד ב-30 באוקטובר 1984) הוא כדורגלן עבר ישראלי אשר שיחק בעמדת הקשר ההתקפי. שימש גם כקפטן קבוצת הפועל באר שבע והיה לסמל המועדון, שחקן נבחרת ישראל ושימש כעוזר מאמן בהפועל באר שבע.
קריירה > תחילת דרכו

מליקסון נולד ביבנה וגדל במחלקות הנוער של מכבי יבנה. בעונת 2001/2002 עלה לקבוצת הבוגרים של המועדון מכבי יבנה, וערך את הופעת הבכורה שלו במשחק נגד קבוצת עירוני רמת השרון, במסגרת הליגה הארצית. בסיום העונה ירדה יבנה ליגה, ומליקסון נרכש על ידי בית"ר ירושלים. מליקסון הפך עם הזמן לשחקן הרכב קבוע, אך לאחר רכישת הקבוצה על ידי ארקדי גאידמק איבד מליקסון את מקומו בהרכב ונדחק לספסל. בתום עונת 2005/2006, לא הגיע השחקן להסדר כספי עם הקבוצה, שהחליטה למכור אותו למכבי חיפה.
בעונת 2006/2007 חתם מליקסון במכבי חיפה לשלוש שנים. ב-5 באוגוסט 2006 ערך מליקסון את הופעת הבכורה שלו במדי מכבי חיפה בתיקו 1–1 מול מכבי נתניה במסגרת גביע הטוטו. ב-28 באוקטובר כבש מליקסון את שער הבכורה שלו בתיקו 2–2 מול מכבי הרצליה במסגרת ליגת העל. בעונתו הראשונה ערך מליקסון 18 הופעות במסגרת הליגה במהלכן כבש שער אחד.
בעונת 2007/2008 מיעט לקבל דקות משחק, ושותף רק בשישה משחקים במסגרת ליגת העל. ב-30 באוקטובר 2007 כבש מליקסון בתיקו 1–1 מול מכבי נתניה במסגרת גביע הטוטו, וב-19 בדצמבר זכה עם קבוצתו בגביע הטוטו. אך בהמשך העונה לא הצליח להשתלב בקבוצה ונמכר בחלון העברות של ינואר להפועל כפר סבא. ב-2 בפברואר 2008 ערך מליקסון את הופעת הבכורה שלו במדי כפר סבא בהפסד 2–3 לעירוני קריית שמונה במסגרת ליגת העל. ב-11 במרץ כבש מליקסון צמד בכורה במדי כפר סבא בניצחון 4–5 על הפועל ראשון לציון במסגרת גביע המדינה. עד תום העונה מליקסון לא הצליח לסייע להפועל כפר סבא להישאר בליגה ונשר עמה לליגה הלאומית.
קריירה > הפריצה בהפועל באר שבע

בעונת 2008/2009 חתם מליקסון לחמש שנים בהפועל באר שבע. ב-11 באוגוסט ערך מליקסון את הופעת הבכורה שלו בניצחון 2–1 על הפועל כפר סבא במסגרת גביע הטוטו לליגה הלאומית. ב-10 באוקטובר כבש מליקסון את שער הבכורה שלו בניצחון 0–2 על הפועל ירושלים במסגרת גביע הטוטו. ב-3 בפברואר 2009 זכה עם באר שבע בגביע הטוטו. עד תום העונה מליקסון סייע לקבוצתו לעלות לליגת העל.
בעונת 2009/2010 מונה מליקסון לקפטן של הקבוצה על ידי המאמן גיא עזורי. במהלך העונה מליקסון ביסס את מעמדו כשחקן מוביל בכדורגל הישראלי, כשעד תום העונה הוא מסייע לקבוצתו להילחם על מקום בפלייאוף העליון. את עונה זו סיים מליקסון שבמאזנו 9 שערים ו-11 בישולים. בעונת 2010/2011 מליקסון המשיך להתבלט בכדורגל הישראלי ובקבוצתו בפרט, ובעקבות כך נמכר בחלון העברות של ינואר לוויסלה קרקוב מליגת העל הפולנית.
קריירה > התקופה באירופה

בינואר 2011 חתם מליקסון בקבוצת ויסלה קרקוב מליגת העל הפולנית, לאחר שנרכש תמורת 3 מיליון שקל. מליקסון לא נחשב כזר, עקב דרכונו הפולני. במהלך הופעתו השנייה בקבוצה כבש מליקסון את שער הבכורה שלו בקבוצה לאחר בישול של תומאש יירסאק. באותה עונה הפך לשחקן מוביל בקבוצה, כשכבש ארבעה שערים ב-15 משחקים והוביל את הקבוצה לאליפות. בתום העונה נבחר לתגלית העונה בפולין וגם זכה בתואר השחקן המצטיין בליגה הפולנית ואף נכלל בנבחרת העונה. בעקבות הצלחתו בוויסלה קרקוב, חוזר מליקסון על ידי נבחרת פולין. תחילה הסכים לשחק בנבחרת פולין, אך לאחר מכן חזר בו. בסך הכל שיחק מליקסון שנתיים בוויסלה קרקוב, וערך במדיה 46 הופעות במסגרת הליגה שבמהלכן כבש 6 שערים.
בינואר 2013 חתם מליקסון לשנתיים וחצי בואלנסיין מליגת העל הצרפתית, לאחר שנרכש תמורת 3.6 מיליון שקל. ב-9 במרץ כבש את שער הבכורה שלו בליגת העל הצרפתית, במשחק מול ליל, ועד תום העונה כבש שני שערי ליגה. בעונת 2013/2014 כבש שני שערי ליגה גם כן, ובסופה ירד עם הקבוצה לליגת המשנה.
קריירה > החזרה להפועל באר שבע

בעונת 2014/2015 חתם מליקסון בהפועל באר שבע לחמש שנים, לאחר שנרכש מואלנסיין תמורת 800 אלף שקל. ב-17 ביולי 2014 ערך מליקסון בכורה מחודשת בהפסד 2–1 לרדניצ'קי ספליט מליגת העל הקרואטית במסגרת מוקדמות הליגה האירופית. עד תום העונה כבש שני שערי ליגה והוסיף שלושה בישולים, ובסופה הגיע עם הקבוצה לגמר גביע המדינה, בו הפסידה 2–6 למכבי תל אביב.
בעונת 2015/2016 זכה מליקסון עם הפועל באר שבע באליפות המדינה, לאחר ניצחון 3–1 במחזור הסיום על בני סכנין באצטדיון טרנר, במהלך המשחק בישל מליקסון את שער השוויון למאור בוזגלו וכבש שער נוסף. בעונה זו מליקסון היה מלך הבישולים של ליגת העל עם 11 בישולים, ובנוסף כבש שבעה שערים.
בעונת 2016/2017 זכה מליקסון עם הפועל באר שבע בתואר אלוף האלופים לאחר ניצחון על מחזיקת הגביע מכבי חיפה, ובהמשך השתתף במשחקי הקבוצה במוקדמות ליגת האלופות והגיע עמה לשלב הפלייאוף בו הודחה מול סלטיק, וכתוצאה מכך נשרה לשלב הבתים של הליגה האירופית. ב-28 בדצמבר 2016 זכה מליקסון עם הקבוצה בגביע הטוטו, לאחר ניצחון על עירוני קריית שמונה במשחק הגמר. בליגה כבש חמישה שערים והוסיף שלושה בישולים, ובתום העונה זכה עם הקבוצה באליפות שנייה ברציפות, לאחר שהבקיע את השער הראשון בניצחון 2–1 על מכבי תל אביב במשחק האליפות.
בעונת 2017/2018 זכה מליקסון עם הפועל באר שבע שוב בתואר אלוף האלופים, לאחר שבישל פעמיים בניצחון 4–2 מול מחזיקת הגביע בני יהודה. בנוסף, שיחק עם הקבוצה במוקדמות ליגת האלופות ונשר עמה לשלב הבתים של הליגה האירופית, לאחר שהודח עם קבוצתו בשלב הפלייאוף מול מריבור הסלובנית. בסך הכל כבש חמישה שערי ליגה בעונה זו, בנוסף לשמונה בישולים, ובסופה זכה עם הקבוצה באליפות שלישית ברציפות.
בעונת 2018/2019 כבש שלושה שערי ליגה והוסיף שישה בישולים, והקבוצה סיימה במקום השלישי. בתום העונה עבר ניתוח בבטן ונדרש לתקופת החלמה ארוכה.
ב-1 בינואר 2020 הודיע על פרישה ממשחק פעיל.
נבחרת ישראל

מליקסון נמנה עם סגל הנבחרת הצעירה של ישראל למספר שנים, ואף סייע לנבחרת להעפיל לאליפות אירופה ב-2007. בסך הכל הופיע ב-17 משחקים במדי הנבחרת הצעירה, בהם כבש שני שערים.
ב-26 במאי 2010 ערך את הופעת הבכורה בנבחרת ישראל הבוגרת במסגרת משחק ידידות מול אורוגוואי, בו הפסידה ישראל בתוצאה 1–4. ב-10 באוגוסט 2011 כבש צמד בכורה בנבחרת בהפסד 3–4 לחוף השנהב.
בתקופה בה הצליח בליגה הפולנית, ובעקבות העובדה שעדיין לא רשם הופעה רשמית במדי נבחרת ישראל, ניסו ראשי ההתאחדות לכדורגל בפולין לשכנע את מליקסון לשחק עבור נבחרת פולין. ב-18 בספטמבר 2011 הודיע מליקסון כי ישחק עבור פולין, אך כעבור מספר ימים שינה את דעתו והודיע כי לא ישחק עבור אף נבחרת.
לאחר מינויו של אלי גוטמן לתפקיד מאמן נבחרת ישראל, נפגש גוטמן עם מליקסון ובתום הפגישה החליט מליקסון לחזור לנבחרת ישראל. מליקסון הפך לשחקן סגל קבוע במשחקי מוקדמות מונדיאל 2014, ואת שערו הראשון במשחק רשמי כבש בניצחון 6–0 על לוקסמבורג.
סגנון משחק

מליקסון התחיל את דרכו המקצועית כקשר התקפי המשחק בכנפיים, לאחר שחתם בעונת 2008/2009 בהפועל באר שבע החל לשחק כפליימייקר, "שחקן חופשי". מאפיינים בולטים במשחק שלו הם ראיית משחק, טכניקה, יכולת מסירה, משחק "בנגיעה אחת" ותנועה ללא כדור, דבר המאפשר לו להתפנות משטחים צפופים ולהתמקם בעמדה מיטבית לקבלת הכדור.
חיים אישיים

מליקסון נולד בעיר יבנה לארמנד מליקסון, יליד רומניה, ולרבקה, ילידת פולין. על כן, לו גם דרכון פולני דבר שהביא להתעניינות בשירותיו מצד נבחרת פולין. הוא דוד של שחקנית הכדורגל יובל שלום.
ביוני 2012 נישא לטל פרידמן. מתגוררים ביבנה. בשנת 2014 נולד בנם הבכור, בשנת 2016 נולדה בתם השנייה, ובשנת 2020 נולדה בתם השלישית.
בשנת 2022 מליקסון הוציא לאור את ספרו "דרדלה לחיבורים: הצד האחר של הכדורגל" (עריכה סימון טטרו, הוצאה עצמית).
בשנת 2023 הוציא את ספרו השני "דרדלה לחיבורים 2 – שובו של המיסניק".
קריירת אימון

ב-1 במרץ 2022 מונה לעוזר מאמן הפועל באר שבע. באוגוסט 2023 עזב את הקבוצה מסיבות אישיות.
תארים

גביע הטוטו: (1) 2007/2008
אליפות פולין: (1) 2010/2011
אליפות: (3) 2015/2016, 2016/2017, 2017/2018
אלוף האלופים: (2) 2016, 2017
גביע הטוטו: (1) 2016/2017
גביע הטוטו (הליגה הלאומית): (1) 2008/2009
תגלית העונה של הליגה הפולנית: 2012/2013
מלך הבישולים של ליגת העל : 2015/2016
סטטיסטיקה > מועדונים

(נכון ל-4 בספטמבר 2017):
| הופעות במועדונים> מועדון | הופעות במועדונים> עונה | הופעות במועדונים> ליגה | ליגה> הופעות | ליגה> שערים | ליגה> בישולים | גביע הטוטו / אלוף האלופים> הופעות | גביע הטוטו / אלוף האלופים> שערים | גביע המדינה> הופעות | גביע המדינה> שערים | אירופה> הופעות | אירופה> שערים | אירופה> בישולים | סה"כ> הופעות | סה"כ> שערים |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| בית"ר ירושלים | 2002/2003 | ישראלליגת העל | 27 | 3 | – | 0 / – | 0 / – | 5 | 0 | 0 | 0 | 0 | 32 | 3 |
| בית"ר ירושלים | 2003/2004 | ישראלליגת העל | 26 | 2 | – | 0 / – | 0 / – | 7 | 0 | 0 | 0 | 0 | 33 | 2 |
| בית"ר ירושלים | 2004/2005 | ישראלליגת העל | 29 | 1 | – | 0 / – | 0 / – | 7 | 1 | 0 | 0 | 0 | 36 | 2 |
| בית"ר ירושלים | 2005/2006 | ישראלליגת העל | 29 | 2 | – | 0 / – | 0 / – | 7 | 1 | 3 | 0 | 0 | 39 | 3 |
| סה"כ | סה"כ | סה"כ | 111 | 8 | – | 0 / – | 0 / – | 26 | 2 | 3 | 0 | 0 | 140 | 10 |
| מכבי חיפה | 2006/2007 | ישראל ליגת העל | 18 | 1 | 0 | 6 / – | 0 / – | 0 | 0 | 9 | 0 | 0 | 33 | 1 |
| מכבי חיפה | 2007/2008 | ישראל ליגת העל | 6 | 0 | 0 | 9 / – | 1 / – | 0 | 0 | 0 | 0 | 0 | 15 | 1 |
| סה"כ | סה"כ | סה"כ | 24 | 1 | 0 | 15 / – | 1 / – | 0 | 0 | 9 | 0 | 0 | 48 | 2 |
| הפועל כפר סבא | 2007/2008 | ישראל ליגת העל | 15 | 0 | 0 | 0 / – | 0 / – | 3 | 2 | 0 | 0 | 0 | 18 | 2 |
| סה"כ | סה"כ | סה"כ | 15 | 0 | 0 | 0 / – | 0 / – | 3 | 2 | 0 | 0 | 0 | 18 | 2 |

| הפועל באר שבע | 2008/2009 | ישראל ליגה לאומית | 28 | 5 | – | 10 / – | 3 / – | 1 | 0 | 0 | 0 | 0 | 39 | 8 |
| הפועל באר שבע | 2009/2010 | ישראל ליגת העל | 30 | 9 | 11 | 4 / – | 2 / – | 2 | 2 | 0 | 0 | 0 | 36 | 13 |
| הפועל באר שבע | 2010/2011 | ישראל ליגת העל | 19 | 4 | 3 | 4 / – | 0 / – | 0 | 0 | 0 | 0 | 0 | 23 | 4 |
| סה"כ | סה"כ | סה"כ | 77 | 18 | 14 | 18 / – | 5 / – | 3 | 2 | 0 | 0 | 0 | 98 | 25 |
| ויסלה קרקוב | 2010/2011 | פולין ליגת העל | 15 | 4 | – | – / – | – / – | 2 | 0 | 0 | 0 | – | 17 | 4 |
| ויסלה קרקוב | 2011/2012 | פולין ליגת העל | 18 | 1 | – | – / – | – / – | 3 | 1 | 11 | 3 | – | 32 | 5 |
| ויסלה קרקוב | 2012/2013 | פולין ליגת העל | 13 | 1 | – | – / – | – / – | 2 | 0 | 1 | 0 | – | 16 | 1 |
| סה"כ | סה"כ | סה"כ | 46 | 6 | – | – / – | – / – | 7 | 1 | 12 | 3 | – | 65 | 10 |
| ואלנסיין | 2012/2013 | צרפת ליגת העל | 16 | 2 | – | – / – | – / – | 0 | 0 | 0 | 0 | – | 16 | 2 |
| ואלנסיין | 2013/2014 | צרפת ליגת העל | 36 | 2 | – | – / – | – / – | 0 | 0 | 0 | 0 | – | 36 | 2 |
| סה"כ | סה"כ | סה"כ | 52 | 4 | – | – / – | – / – | 0 | 0 | 0 | 0 | – | 52 | 4 |
| הפועל באר שבע | 2014/2015 | ישראלליגת העל | 30 | 2 | 3 | 1 / – | 0 / – | 6 | 2 | 2 | 0 | 0 | 39 | 4 |
| הפועל באר שבע | 2015/2016 | ישראלליגת העל | 30 | 7 | 11 | 6 / 0 | 0 / 0 | 3 | 0 | 2 | 0 | 0 | 41 | 7 |
| הפועל באר שבע | 2016/2017 | ישראלליגת העל | 25 | 5 | 3 | 2 / 1 | 0 / 0 | 2 | 2 | 13 | 1 | 0 | 38 | 6 |
| הפועל באר שבע | 2017/2018 | ישראלליגת העל | 2 | 0 | 0 | 1 / 1 | 1 / 0 | 0 | 0 | 4 | 0 | 3 | 8 | 1 |
| סה"כ | סה"כ | סה"כ | 87 | 14 | 19 | 10 / 2 | 1 / 0 | 11 | 4 | 21 | 1 | 3 | 126 | 18 |
| סך הכול בקריירה | סך הכול בקריירה | סך הכול בקריירה | 412 | 51 | 33 | 43 / 2 | 7 / 0 | 50 | 11 | 45 | 4 | 3 | 547 | 71 |
סטטיסטיקה > נבחרת לאומית

(נכון ל-10 באוקטובר 2017):
| נבחרת | שנה | הופעות | שערים |
| --- | --- | --- | --- |
| ישראל | 2010 | 1 | 0 |
| ישראל | 2011 | 1 | 2 |
| ישראל | 2012 | 7 | 1 |
| ישראל | 2013 | 8 | 0 |
| ישראל | 2014 | 1 | 0 |
| ישראל | 2015 | 1 | 0 |
| ישראל | 2016 | 1 | 0 |
| ישראל | 2017 | 4 | 0 |
| סך הכל בקריירה | סך הכל בקריירה | 24 | 3 |
הערות שוליים

↑  רומן רוזנבלט‏, מליקסון חתם במכבי חיפה ל-3 עונות, באתר וואלה, 8 ביוני 2006
↑  מכבי חיפה זכתה בגביע הטוטו, באתר וואלה, 19 בדצמבר 2007
↑  עדי סרדס, מאור מליקסון סיכם עקרונית בהפועל כפ"ס, באתר ynet, 28 בינואר 2008
↑  אייל בן יעקב‏, מליקסון חתם בהפועל באר שבע, באתר וואלה, 17 ביולי 2008
↑  בעז גורן, ‏מאור כוכב: מס' 5 בוויסלה מסכם אליפות פולנית, באתר ONE‏, 17 ביוני 2011
↑  בעז גורן, ‏השכנועים עבדו: מאור מליקסון ישחק בנבחרת פולין, באתר ONE‏, 20 בספטמבר 2011
↑  בעז גורן, ‏מליקסון הודיע באמצעות מאמנו: אני אשחק בפולין, באתר ONE‏, 21 בספטמבר 2011
↑  מוטי פשכצקי, ‏מליקסון: "החלטתי שלא לשחק באף נבחרת", באתר ערוץ הספורט, 23 בספטמבר 2011
↑  תומר גנור, ולנסיין: הבית החדש של מאור מליקסון, באתר ynet, 17 בינואר 2013
↑  איציק יצחקי‏, באר שבע: מליקסון חתם ל-5 שנים, גם גורדנה חתם, באתר וואלה, 10 ביולי 2014
↑  עומר אלנקו, ‏מליקסון חתם בב"ש: עשו קמפיין מטורף כדי שאחזור, באתר ONE‏, 10 ביולי 2014
↑  אלוף האלופים: הפועל באר שבע ניצחה את מכבי חיפה 2:4, באתר וואלה, 11 באוגוסט 2016
↑  הפועל באר שבע זכתה בגביע הטוטו אחרי 1:4 על עירוני קרית שמונה, באתר וואלה, 28 בדצמבר 2016
↑  הפועל באר שבע ניצחה את בני יהודה 2:4 וזכתה בתואר אלוף האלופים, באתר וואלה, 10 באוגוסט 2017
↑  יניב טוכמן‏, הפועל באר שבע: מאור מליקסון לא יפתח את העונה. תקווה שלא יפרוש, באתר וואלה, 19 ביוני 2019
↑  מאור מליקסון: "איבדתי את הכדורגל והרווחתי חיים", באתר ערוץ הספורט, 1 בינואר 2020
1 2  ענבל מנור‏, הימים הנוראים של מאור מליקסון, באתר וואלה, 23 בספטמבר 2011
↑  דורון בן דור, ‏מליקסון יחזור לנבחרת לאחר שנפגש עם אלי גוטמן, באתר ONE‏, 8 בינואר 2012
↑   ערן לאור, אף כדורגלן ישראלי לא הוציא תחת ידיו ספר כה חכם ומצחיק כמו מאור מליקסון, באתר הארץ, 13 בדצמבר 2022
מליקסון במדי הפועל באר שבע, 2017
מליקסון במדי נבחרת ישראל, 2015
מליקסון במשחק הנבחרת נגד נבחרת פורטוגל, בתמונה מופיע גם גדול שחקני נבחרת פורטוגל כריסטיאנו רונאלדו. 2013
דחיסת תמונה

דחיסת תמונה היא הפעולה של דחיסת נתונים המיושמת על תמונות דיגיטליות, כדי להפחית את עלות האחסון והשידור שלהן. אלגוריתמים יכולים לנצל את מאפייני הראייה האנושית ואת המאפיינים הסטטיסטיים של התמונה כדי לספק תוצאות טובות בהרבה בהשוואה לשיטות דחיסת נתונים כלליות המשמשות לנתונים דיגיטליים אחרים. תמונות דחוסות נשמרות בקובץ תמונה.
השוואה בין תמונות JPEG שנשמרו על ידי Adobe Photoshop ברמות איכות שונות, עם או בלי "שמירה לאינטרנט"
דחיסת תמונה מאבדת נתונים ומשמרת נתונים

דחיסת תמונה יכולה להיות מאבדת נתונים או משמרת נתונים. האלגוריתמים המשמשים לדחיסה מאבדת ודחיסה משמרת הם בעלי אופי שונה לחלוטין. דחיסה מאבדת מתאימה לתמונות טבעיות בעוד שדחיסה משמרת עדיפה לתמונות כגון גרפיקה, שרטוטים טכניים, קליפ ארט או קומיקס.
עבור תמונות טבעיות יתרונה הגדול של דחיסה מאבדת הוא יחס דחיסה עדיף, לעיתים באופן דרמטי, אך חסרונה הגדול הוא אובדן איכות. אבדן האיכות הוא פרמטר נשלט בדחיסה מאבדת ויכול לנוע בין אבדן זניח ובלתי מורגש עד לעיוותי דחיסה בוטים. ככל שהתמונה דחוסה יותר, דהיינו קטנה יותר בגודלה, איכות התמונה פוחתת.
דחיסת תמונות מאבדת נתונים מותאמת לראייה האנושית. היא יוצרת היררכיה בין פרטי התמונה על בסיס חשיבותם, כאשר החשיבות נגזרת ממאפייני הראייה. בפרט, שני מאפיינים מקבלים ביטוי בולט.
הראייה האנושית רגישה פחות למרכיבי תמונה בתדירות גבוהה. אלו הם המרכיבים שמשתנים במהירות, שאפשר גם לקרוא להם הפרטים הקטנים.
הראייה האנושית רגישה לשינוי בבהירות הרבה יותר מאשר לשינוי בצבע.
כאשר אלגוריתם הדחיסה המאבדת בוחר אילו נתונים לא לקודד, דהיינו לאבד, הבחירה היא בנתונים הפחות חשובים, שהראייה האנושית רגישה אליהם כמה שפחות.
הבחירה ברמת הדחיסה תשקף את האיזון הרצוי בין גודל לאיכות. דחיסה מאבדת נתונים המייצרת הבדלים זניחים עשויה להיקרא דחיסה משמרת נתונים חזותיים.
במקרים מסוימים נעשה שימוש בדחיסה משמרת עבור תמונות טבעיות. כאשר חשוב שלא לאבד אף פרט, למשל בהדמיה רפואית, דחיסה משמרת היא המועדפת.
תכונות נוספות

המטרה המרכזית של דחיסת תמונה היא השגת איכות התמונה הטובה ביותר ביחס דחיסה (או קצב נתונים) נתון. עם זאת, ישנן תכונות חשובות נוספות לשיטות דחיסת תמונה:
מדרגיות: מתייחסת באופן כללי להפחתה מדורגת של איכות. שמות אחרים למדרגיות הם "קידוד בצעדים" או "זרמי נתונים מוטמעים". למרות הסתירה הפנימית, מדרגיות עשויה להימצא גם בדוחסים משמרים, לרוב על ידי מעבר על הפיקסלים בצעדים של בניית דיוק. מדרגיות שימושית במיוחד עבור תצוגה מקדימה של תמונות בזמן הורדתן (למשל בדפדפן אינטרנט) או למתן גישה לתמונות בדרגות איכות שונות. ישנם מספר סוגים של מדרגיות:
איכות מדורגת או שכבות מדורגות: זרם הנתונים משפר באופן מדורג את איכות התמונה המשוחזרת.
רזולוציה מדורגת: הצעד הראשון הוא קידוד תמונה ברזולוציה נמוכה יותר, ובעקבותיו קידוד מדורג של הפער לרזולוציות גבוהות יותר.
דירוג רכיבים: גרסה ראשונה בגווני אפור, ואז הוספת צבע מלא.
קידוד אזור עניין: חלקים מסוימים בתמונה מקודדים באיכות גבוהה יותר מאחרים. אפשר לשלב קידוד זה עם מדרגיות, דהיינו לקודד חלקים אלה תחילה, ואחרים לאחר מכן.
מטא נתונים: נתונים דחוסים יכולים להכיל מידע על התמונה שיאפשר חלוקה לקטגוריות, חיפוש או דפדוף בתמונות. מידע כזה עשוי לכלול נתונים סטטיסטיים של צבע ומרקם, תמונות קטנות לתצוגה מקדימה ומידע על יוצר או זכויות יוצרים.
כוח עיבוד: אלגוריתמים לדחיסה דורשים כמויות שונות של כוח עיבוד לקידוד ולפענוח. חלק מהאלגוריתמים המספקים דחיסה גבוהה מחייבים גם כוח עיבוד גבוה.
האיכות של שיטת דחיסה נמדדת לעיתים קרובות לפי שיא היחס אות-לרעש. הוא מודד את כמות הרעש שנוצרה על ידי דחיסה מאבדת של התמונה. עם זאת, השיפוט הסובייקטיבי של הצופה נחשב גם כמדד חשוב, אולי המדד החשוב ביותר.
הערות שוליים

↑  "Image Data Compression".
↑  Ahmed, Nasir (בינואר 1991). "How I Came Up With the Discrete Cosine Transform". Digital Signal Processing. 1 (1): 4–5. doi:10.1016/1051-2004(91)90086-Z. {{cite journal}}:  (עזרה)
↑  "T.81 – DIGITAL COMPRESSION AND CODING OF CONTINUOUS-TONE STILL IMAGES – REQUIREMENTS AND GUIDELINES" (PDF). CCITT. בספטמבר 1992. נבדק ב-12 ביולי 2019. {{cite web}}:  (עזרה)
↑  "The JPEG image format explained". BT.com. BT Group. 31 במאי 2018. נבדק ב-5 באוגוסט 2019. {{cite web}}:  (עזרה)
↑  "What Is a JPEG? The Invisible Object You See Every Day". The Atlantic. 24 בספטמבר 2013. נבדק ב-13 בספטמבר 2019. {{cite web}}:  (עזרה)
↑  Baraniuk, Chris (15 באוקטובר 2015). "Copy protections could come to JPEGs". BBC News. BBC. נבדק ב-13 בספטמבר 2019. {{cite news}}:  (עזרה)
↑  Nasir Ahmed, T. Natarajan and K. R. Rao, "Discrete Cosine Transform," IEEE Trans. Computers, 90–93, Jan. 1974.
↑  Taubman, David; Marcellin, Michael (2012). JPEG2000 Image Compression Fundamentals, Standards and Practice: Image Compression Fundamentals, Standards and Practice. Springer Science & Business Media. ISBN 9781461507994.
1 2  Unser, M.; Blu, T. (2003). "Mathematical properties of the JPEG2000 wavelet filters" (PDF). IEEE Transactions on Image Processing. 12 (9): 1080–1090. Bibcode:2003ITIP...12.1080U. doi:10.1109/TIP.2003.812329. PMID 18237979. אורכב מ-המקור (PDF) ב-2019-10-13.
↑  Sullivan, Gary (8–12 בדצמבר 2003). "General characteristics and design considerations for temporal subband video coding". ITU-T. Video Coding Experts Group. נבדק ב-13 בספטמבר 2019. {{cite web}}:  (עזרה)
↑  Bovik, Alan C. (2009). The Essential Guide to Video Processing. Academic Press. p. 355. ISBN 9780080922508.
↑  Le Gall, Didier; Tabatabai, Ali J. (1988). "Sub-band coding of digital images using symmetric short kernel filters and arithmetic coding techniques". ICASSP-88., International Conference on Acoustics, Speech, and Signal Processing: 761–764 vol.2. doi:10.1109/ICASSP.1988.196696.
↑  Swartz, Charles S. (2005). Understanding Digital Cinema: A Professional Handbook. Taylor & Francis. p. 147. ISBN 9780240806174.
↑  Burt, P.; Adelson, E. (1 באפריל 1983). "The Laplacian Pyramid as a Compact Image Code". IEEE Transactions on Communications. 31 (4): 532–540. CiteSeerX 10.1.1.54.299. doi:10.1109/TCOM.1983.1095851. {{cite journal}}:  (עזרה)
↑  Shao, Dan; Kropatsch, Walter G. (בפברואר 3–5, 2010).  Špaček, Libor; Franc, Vojtěch (eds.). "Irregular Laplacian Graph Pyramid" (PDF). Computer Vision Winter Workshop 2010. Nové Hrady, Czech Republic: Czech Pattern Recognition Society. {{cite journal}}:  (עזרה)
טרודון

| טרודון |
| --- | --- |
 
תקופה
קרטיקון עליון, 75–66 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
משפחה:: טרודוניים
סוג:: טרודון
מינים
 Troodon formosus  Troodon pectinodon  Troodon inequalis
שם מדעי
 Troodon ‏ליידי, 1856

טרודון (שם מדעי: Troodon) הוא סוג מפוקפק של דינוזאור ממשפחת הטרודוניים, שחי בתקופת קרטיקון העליון (מ-75 מיליון שנה לפני זמננו ועד הכחדת הדינוזאורים, לפני 66 מיליון שנה).
מאפיינים

שרידי טרודון נתגלה בשנת 1885, והיה בין הראשונים שנתגלו בצפון אמריקה, שם נמצאו שלדים כמעט מושלמים שלו במספר מקומות, מאלסקה בצפון ועד ויומינג.
השם "טרודון" מקורו ביוונית ופירושו שן פוצעת, המתייחס לשיניו השונות מאלו של רוב התרופודים האחרים.
הטרודון ידוע בעיקר בזכות מוחו הגדול, ולכן פלאונטולוגים משערים שהוא היה מבין הדינוזאורים החכמים ביותר. ייתכן שהיה דומה במראהו לעופות והיה מכוסה נוצות.
עד 2017, טרודון היה נחשב לטקסון רלוונטי אך ב-2017 חקורים גילו שהוא אי-איבחוני מפני שחלק מהדגימות שלו היו שייכות לסטנוניצ'וזאורוס שעד 2017 היה שם נרדף של הטרודון, חלק נוסף היו שייכות ללטניבנטריקס, והשאר היו שייכות לפקטינודון. לכן, הוא הוגדר כטקסון מוטל בספק.
בתרבות

הטרודון מופיע במספר סרטים וסדרות בנושא דינוזאורים.
הוא מופיע בסדרות "הכוכב דינוזאור" בפרק השלישי, ב"נדידת הדינוזאורים" ובסרט "ללכת בין דינוזאורים", בכולם מופיע כטורף להקתי הצד בחבורות באזורים קרים. בשני האחרונים החל להופיע גם עם נוצות. בסדרה "פארק פרהיסטורי" מופיע טרודון בפרק האחרון כיצור זריז ואוכל כל ללא נוצות.
טרודון מופיע בפרק הרביעי של "מהפכת הדינוזאורים" ובפרק השני של "כוכב הדינוזאורים" וכן בסדרות "הדינוזאורים!", "פלאווורלד" ו"דינו דן". שלושה טרודונים מופיעים ב"עידן הקרח 3: עלייתם של הדינוזאורים".
בסרט ההנפשה "פנטסיה" נראה פרט טרודון המנסה לתקוף ארכאופטריקס אך מפספס. אין דמיון רב בין הופעתו בסרט לבין טרודון אמיתי, מין שלא חי באותה תקופה כמו הארכאופטריקס. כן מופיע הטרודון בסדרת ההנפשה הממוחשבת "רכבת הדינוזאורים".
בזיכיון "פארק היורה" מופיעים טרודונים במשחקי הווידאו "פארק היורה: המשחק" כטורפים ראשיים, ב-"Jurassic Park Builder" (וכן ב"עולם היורה: המשחק") וב-"Jurassic World Evolution". באף אחד מהספרים והסרטים לא מופיע טרודון, אך יש רמיזה בספר השני על גילוי של טרודון שנחשב בטעות לוולוצירפטור. הוא מופיע גם באיורים ב"עולם היורה: מחנה הקרטיקון".
גודל של המין Troodon inequalis, לעומת גודל אדם
באדו זאכי

באדו א-זאכי (בערבית: بادو الزاكي, תעתיק מדויק: "באדו א-זאכי"; נולד ב-2 באפריל 1959 בסידי קאסם, מרוקו) כדורגלן ומאמן כדורגל מרוקאי.
קריירה

זאכי היה שוער נבחרת מרוקו עימה שיחק במונדיאל 1986. בין השנים 1978–1986 שיחק בקבוצת וידאד קזבלנקה, בין השנים 1986–1990 שיחק בספרד במדי מיורקה איתה הגיע לגמר גביע המלך הספרדי. בין השנים 1990–1992 שיחק זאכי במדי FUS רבאט. מאז פרישתו ב-1993 משמש כמאמן ובין השנים 2002–2005 שימש כמאמן נבחרת מרוקו.
תארים

פעמיים אלוף מרוקו
1986- כדורגלן השנה באפריקה
1986-7 הזר המצטיין בליגה הספרדית
1988-9 ו-90–1989 שחקן ההגנה המצטיין בליגה הספרדית
קפטן מאיורקה 1986–1990
קפטן נבחרת מרוקו 1986–1992
המרת קידוד

המרת קידוד (באנגלית: Transcoding, הלחם של Transition ו־Encoding) היא המרה ישירה (אנלוגית–אנלוגית או דיגיטלית–דיגיטלית) של קידוד אחד למשנהו. לדוגמה המרת קובצי וידאו (כמו PAL, SECAM, NTSC), קובצי אודיו (כמו MP3, WAV) או תווים (כמו UTF-8, ISO/IEC 8859).
ההמרה מתבצעת בדרך כלל במקרים בהם מחשב המטרה, אינו מכיר את הפורמט המקורי או מקרים בהם רוצים להמיר פורמט משיקולים שונים כגון הקטנת רוחב הפס על ידי שימוש בפורמט שמקטין את גודל הקובץ הנשלח על חשבון איכות הווידאו.
בעולם הווידאו האנלוגי, המרת קידוד מתבצעת באופן תדיר בזמן ריצה, לצורך חיפוש בקובץ או הצגתו. דוגמה לכך היא הפורמטים של קובצי Cineon ו־DPX שמשמשים לסינמה דיגיטלית אולם גודל קובץ של סרט באורך של שעתיים יכול להיות 8 טרה־בייט.
| --- | --- |
בקרת זהויות :  GND: 7658726-5 
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
החובב הצעיר

| --- | --- |
כריכת הספר
כריכת הספר
 מידע כללי
 שפת המקור:  עברית
 סוגה:  מדע פופולרי
 הוצאה
 הוצאה:  י' מרכוס ושות'
 תאריך הוצאה:  1972
 סדרה
 סדרת ספרים:  3 ספרים
 קישורים חיצוניים
 הספרייה הלאומית:  001116413, 002173913, 002177815, 002749515, 000932793
החובב הצעיר ("החובב הצעיר, אלקטרוניקה פופולרית לנוער החובב") הוא סדרה של שלושה ספרים שהופיעו בתחילת שנות ה-70 בהוצאת י. מרכוס ושות', ירושלים. את הסדרה ערך עודד שרמר (4X4SO) בהשתתפות יחיאל אגמון (4X4LI), יאיר בורלא (4X4BO), ויהודה פרדיס, שגם כתבו בה מספר מאמרים. בדומה לספרי "הטכנאי הצעיר" של שנות ה-50, עסקה הסדרה באלקטרוניקה פופולרית ופנתה בעיקר לחובבי רדיו.
בכל כרך הופיעו מספר מדורים כמו "במו ידיך" (הרכבת מכשירים ובניות), מדידות וחישובים, רעיונות ואלתורים. בהיותו מכוון לחובבי רדיו, רבים ממדוריו של ה"חובב הצעיר" הוקדשו לתקשורת בגלים קצרים, למשדר רדיו, למקלטים, ולאנטנות. בנוסף הופיעו עצות מועילות לחובב וגם חידות משעשעות.
למרות שרכיבים טרנזיסטורים היו קיימים זה מכבר, חלק ניכר מהמעגלים האלקטרוניים שתוארו בספר היו מבוססים עדיין על שפופרות ריק. מקצת מהמאמרים התייחסו לטרנזיסטורים מסוג גרמניום. חובבי הרדיו הצעירים של אותה תקופה, אשר התעניינו גם בבניית ציוד התקשורת שלהם בגלים קצרים (HF), הכירו את המעגלים, כמו למשל זה המופיע במאמר של דניאל רוזן (4X4SK) בכרך ב': "משדר זעיר ל-40 מטר" (40 מטר הוא אורך הגל המתאים לפס החובבים בתדר 7 MHz).
המאמר "משדר זעיר ל-40 מטר"
המשדר הבנוי
הערות שוליים

↑  זו תמונת המשדר כפי שבנה אותו בילדותו יוסף פנחסי (4Z1VC), כיום פרופסור להנדסת חשמל ואלקטרוניקה ודיקן הפקולטה להנדסה באוניברסיטת אריאל
משדר